Domino?s Pizza åbner på Stjernepladsen i det nordlige Aarhus 3. juni. Men allerede 2. juni er der forpremiere med pizzaer til 1 krone.

Annonce

Den amerikanske fastfoodkæde Domino's Pizza gjorde sidste år sit indtog i Aarhus, da de åbnede deres første restaurant på rutebilstationen.

Her et år senere åbner de restaurant nummer 2 på Stjernepladsen i det nordlige Aarhus. Åbningsdatoen er sat til 3. juni, men allerede 2. juni er der snigpremiere, hvor Domino's sælger pizzaer til en krone i tidsrummet kl. 17-20.

Den officielle adresse er Funch Thomsens Gade 4, Aarhus N.

Direktør Carsten Falk har tidligere fortalt, at kæden glæder sig til at åbne i nærheden af universitetet. På grund af afstanden til rutebilstationen har det ikke tidligere været muligt for budene at levere pizzaer til det nordlige Aarhus. Men det bliver der altså lavet om på fra 3. juni.

Budene vil i øvrigt i højere grad bringe pizzaer ud på el-cykel og ikke scooter. I forsøget på at blive mere miljøvenlig må restaurantens bude hoppe på cyklerne og yde lidt pedalkraft for at få kørt pizzaerne ud inden fristen på 30 minutter.

Udover pizzabiksen på rutebilstationen, åbnede Domino's Pizza også butik i Randers for godt et år siden.

Det er over 50 år siden brødrene Dominicks brugte 75 dollars på at åbne den første Domino's Pizza i USA. I dag er der mere end 12.000 pizza restauranter på verdensplan. Den første Domino's i Danmark åbnede i 1997.